༄༅། །རྩ་གསུམ་མཐོང་བ་རང་གྲོལ་ལས༔ སེལ་གནམ་ལྕགས་འབར་བ་
བཞུགས་པའི་དབུ་ཕྱོགས་ལེགས་པར་བཞུགས་སོ༔
ན་མོ་གུ་རུ་དྷེ་ཝ་ཌཱཀྐི་ནི༔ ཤ་ཟ་ཌཱཀྐིའི་ལས་ཚོགས་སེལ་གནམ་ལྕགས་འབར་
བ་ནི༔ རྣམ་འབྱོར་ཉམ་ཆུང་རྣམས་ཀྱི་བཙས་སུ་བཞག༔ དེ་ལ་རྫས་ནི་མགར་བ་ནག་པོའི་
ལྕགས་ཀྱི་སོ་ཏོག་ལ་འགར་བ་འབྲུག་གི་ལོ་པ་ཟླ་བ་ཉི་མ་ཡོད་པའི་དུས་ཚེས་ལ་དུས་ཚོད་
འབྲུག་གི་དུས་སུ༔ མགར་མོ་འབྲུག་ལོ་མས་བརྡུངས་པའི་སོ་ཏོག་ལ་ཕྱེ་མ་བྱས་པའི་ས་
སྤྱིན་པོ་དང་བསྲེས་ལ་འཇིམ་པ་བྱས་ཏེ༔ འགར་བ་༼ཉི་མ་ཡོད་པའོ༽འབྲུག་ལོ་པས་མཆོད
རྟེན་ནི༔ ཚྭ་ཚྭ་འབྲུག་གིས་དུས་ཚོད་ལ་བཏབ༔ དེ་ཉི་ཤུ་དགུའི་ཉི་མ་ནུབ་མཚམས་སུ༔ མི་
རོའི་ལག་གཡས་སུ་ཚོན་སྐུད་ཀྱིས་བཀྱིག་སྟེ༔ རོ་དེ་བསྲེག་ལ་ཚ་ཚ་སོ་ཐངས་པ་དང་༔
དེའི་རླུང་རང་དང་འཁོར་ལ་མ་ཕོག་པར་བྱས་ཏེ༔ སྣོད་དུ་བཙལ་ལ་ཁྱེར་ཏེ༔ དེ་རི་མགོར་
སྦས་ན་རི་སྙིལ་ཆུ་ལ་སྦས་ན་ཆུ་ཆད༔ གྲོང་དུ་སྦས་ན་གྲོང་བརླག་པར་འགྱུར་རོ༔ འདི་
འདྲའི་སེར་ནག་བསྒོམ་པའི་ལྷ་དང་བཟླས་པའི་སྔགས་མེད་རྫས་རང་གིས་ཆོག་པས་ཟབ
བོ༔ འདི་སུ་ལ་མ་སྤེལ་སྙིང་ལ༼ཨཱ༽ས་མ་ཡཱ༔ རྒྱ་རྒྱ་རྒྱ༔
ནང་དུ་དགྲ་བོའི་ལིངྒ་དབང་པོ་དང་༔ སྙིང་ཁར་ནྲྀ༔དང་མིང་ཡིག་དཔྲལ་བར་
རུས་འདོམ་དུ་༼དུ་ཕཊཿ༽བླ་རྐང་པར་ཞ༔ དཔུང་པར་ཤི༔ སྐེ་ལ་འགགས༔ མིག་ལ་ལོང༔
རྣ་བར་འོན༔ ཡན་ལག་བཞི་ལ་ཛཿཧཱུྃ་བཾ་ཧོ༔ བྲིས་ལ་མཉམ་དུ་རྟ་གཡག་གི་རུས་པ་བྱི་ལའི་
280

པོད་གཉིས་པ་ཟབ་གཏེར་གྱི་སྐོར།
ཁྲག༔ ཤིང་ཀུན་དང་སྒོག་སྐྱ་ཕོ་རོག་དང་འུག་སྒྲོ་སྲེ་མོ་སྦལ་པའི་ཤ་རྣམས་ཚྭ་ཚྭའི་ནང་
བཅུག་ཀྱང་མགོ་མཇུག་མ་ལོག་གལ་ཆེའོ༔ ཕྱག་ལེན་ཞལ་ལ་དྲིས༔ བདག་འདྲ་སྣ་ཚོགས་
རང་གྲོལ་གྱིས་གྲོགས་རི་རིན་ཆེན་སྤུངས་པའི་མགུལ་ནས་གདན་དྲངས་པའི་མན་ངག་
ཟབ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ རྒྱ་རྒྱ་རྒྱ༔ མངྒ་ལཾ༔
281

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།